title: Europos Centrinio Banko sprendimas (ES) 2021/490 2021 m. kovo 12 d. dėl visos metinių priežiūros mokesčių sumos už 2020 m. (ECB/2021/8)

text:
2021 3 23

                  LT

                  Europos Sąjungos oficialusis leidinys

                  L 101/107

         EUROPOS CENTRINIO BANKO SPRENDIMAS (ES) 2021/490
         2021 m. kovo 12 d.
         dėl visos metinių priežiūros mokesčių sumos už 2020 m. (ECB/2021/8)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 15 d. Tarybos reglamentą (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (1), ypač į jo 30 straipsnį,
         kadangi:

                     (1)

                     įsigaliojus Europos Centrinio Banko reglamentui (ES) 2019/2155 (ECB/2019/37) (2), kuriuo iš dalies keičiamas Europos Centrinio Banko reglamentas (ES) Nr. 1163/2014 (ECB/2014/41) (3), Europos Centrinis Bankas (ECB) nuo 2020 m. mokestinio laikotarpio nebereikalauja iš anksto mokėti metinių priežiūros mokesčių. Mokesčiai taikomi tik atitinkamo mokestinio laikotarpio pabaigoje, nustačius patirtas faktines metines sąnaudas;

                     (2)

                     pagal Reglamento (ES) Nr. 1163/2014 (ECB/2014/41) 5 straipsnio 1 ir 2 dalis prižiūrimiems subjektams taikomi metiniai priežiūros mokesčiai apskaičiuojami remiantis ECB metinėmis sąnaudomis. Metinių sąnaudų suma nustatoma pagal metines išlaidas, kurias sudaro visos atitinkamu mokestiniu laikotarpiu ECB patirtos išlaidos, kurios tiesiogiai arba netiesiogiai susijusios su jo priežiūros uždaviniais;

                     (3)

                     vadovaujantis Reglamento (ES) Nr. 1163/2014 (ECB/2014/41) 8 straipsniu, apskaičiuojant metinius priežiūros mokesčius, mokėtinus už svarbius prižiūrimus subjektus ir svarbias prižiūrimas grupes bei mažiau svarbius prižiūrimus subjektus ir mažiau svarbias prižiūrimas grupes, metinės sąnaudos turėtų būti padalytos atsižvelgiant į tai, kaip sąnaudos pasiskirsčiusios tarp atitinkamų funkcinių sričių, kurios atlieka tiesioginę svarbių prižiūrimų subjektų ir svarbių prižiūrimų grupių priežiūrą ir netiesioginę mažiau svarbių prižiūrimų subjektų ir mažiau svarbių prižiūrimų grupių priežiūrą;

                     (4)

                     vadovaujantis Reglamento (ES) Nr. 1163/2014 (ECB/2014/41) 5 straipsnio 3 dalimi, nustatant metines sąnaudas, taip pat reikėtų atsižvelgti į šias sumas, jei jų yra: visas su ankstesniais mokestiniais laikotarpiais susijusias mokesčių sumas, kurios nebuvo renkamos, pagal to reglamento 14 straipsnį gautas palūkanas ir tam tikras kitas pagal to reglamento 7 straipsnio 3 dalį gautas arba grąžintas sumas. Laikantis Reglamento (ES) Nr. 1163/2014 (ECB/2014/41) 17a straipsnyje įtvirtintos pereinamojo laikotarpio tvarkos 2020 m. mokestinio laikotarpio atveju, į bet kokį 2019 m. mokestinio laikotarpio perteklių arba deficitą, nustatomą iš to mokestinio laikotarpio numatomų metinių sąnaudų atėmus tuo mokestiniu laikotarpiu patirtas faktines metines sąnaudas, atsižvelgiama nustatant metines sąnaudas už 2020 m. mokestinį laikotarpį;

                     (5)

                     vadovaujantis Reglamento (ES) Nr. 1163/2014 (ECB/2014/41) 5 straipsnio 4 dalimi, per keturis mėnesius nuo kiekvieno mokestinio laikotarpio pabaigos, visa metinių priežiūros mokesčių suma kiekvienai prižiūrimų subjektų ir prižiūrimų grupių kategorijai už tą mokestinį laikotarpį turėtų būti paskelbiama ECB interneto svetainėje,

               PRIĖMĖ ŠĮ SPRENDIMĄ:

            1 straipsnis
            Apibrėžtys
            Šiame sprendime vartojamos Europos Centrinio Banko reglamente (ES) Nr. 468/2014 (ECB/2014/17) (4) ir Reglamente (ES) Nr. 1163/2014 (ECB/2014/41) pateiktos apibrėžtys.

            2 straipsnis
            Visa metinių priežiūros mokesčių suma už 2020 m.

               1.   Visa metinių priežiūros mokesčių suma už 2020 m. yra 514 314 706 EUR, apskaičiuota kaip nurodyta priede.

               2.   Kiekvienos kategorijos prižiūrimi subjektai ir prižiūrimos grupės moka visą šią metinių priežiūros mokesčių sumą:

                           a)

                           svarbūs prižiūrimi subjektai ir svarbios prižiūrimos grupės: 476 526 421 EUR;

                           b)

                           mažiau svarbūs prižiūrimi subjektai ir mažiau svarbios prižiūrimos grupės: 37 788 285 EUR.

            3 straipsnis
            Įsigaliojimas
            Šis sprendimas įsigalioja penktą dieną po jo paskelbimo Europos Sąjungos oficialiajame leidinyje.

            Priimta Frankfurte prie Maino 2021 m. kovo 12 d.

                  ECB Pirmininkė

               Christine LAGARDE

            (1)  OL L 287, 2013 10 29, p. 63.

            (2)  2019 m. gruodžio 5 d. Europos Centrinio Banko reglamentas (ES) 2019/2155, kuriuo iš dalies keičiamas Reglamentas (ES) Nr. 1163/2014 dėl priežiūros mokesčių (ECB/2019/37) (OL L 327, 2019 12 17, p. 70).

            (3)  2014 m. spalio 22 d. Europos Centrinio Banko reglamentas (ES) Nr. 1163/2014 dėl priežiūros mokesčių (ECB/2014/41) (OL L 311, 2014 10 31, p. 23).

            (4)  2014 m. balandžio 16 d. Europos Centrinio Banko reglamentas (ES) Nr. 468/2014, kuriuo sukuriama Europos Centrinio Banko, nacionalinių kompetentingų institucijų ir nacionalinių paskirtųjų institucijų bendradarbiavimo Bendrame priežiūros mechanizme struktūra (BPM pagrindų reglamentas) (ECB/2014/17) (OL L 141, 2014 5 14, p. 1).

            PRIEDAS
            Visos metinių priežiūros mokesčių sumos už 2020 m. apskaičiavimas

                        (EUR)

                        Svarbūs prižiūrimi subjektai ir svarbios prižiūrimos grupės

                        Mažiau svarbūs prižiūrimi subjektai ir mažiau svarbios prižiūrimos grupės

                        Iš viso

                           Faktinės 2020 m. metinės sąnaudos

                           499 068 832

                           36 199 368

                           535 268 200

                           2019 m. perteklius / deficitas

                           -23 076 537

                           1 082 290

                           -21 994 246

                           Sumos, į kurias turi būti atsižvelgta pagal Reglamento (ES) Nr. 1163/2014 (ECB/2014/41) 5 straipsnio 3 dalį

                           Su ankstesniais mokestiniais laikotarpiais susijusios mokesčių sumos, kurios nebuvo renkamos

                           Pagal pirmiau nurodyto reglamento 14 straipsnį gautos palūkanos

                        -42 819

                        -22 829

                        -65 648

                           Pagal pirmiau nurodyto reglamento 7 straipsnio 3 dalį gautos arba grąžintos sumos

                        576 944

                        529 456

                        1 106 401

                           IŠ VISO

                           476 526 421

                           37 788 285

                           514 314 706

               (Bendros sumos gali nesutapti dėl apvalinimo.)


title: Tarybos sprendimas (ES) 2021/515 2021 m. kovo 22 d. dėl Europos Sąjungos ir Australijos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXVIII straipsnį, susijusio su visoms į ES skirtą CLXXV sąrašą įtrauktoms tarifinėms kvotoms taikomų nuolaidų pakeitimu dėl Jungtinės Karalystės išstojimo iš Europos Sąjungos, pasirašymo Sąjungos vardu

text:
2021 3 25

                  LT

                  Europos Sąjungos oficialusis leidinys

                  L 104/27

         TARYBOS SPRENDIMAS (ES) 2021/515
         2021 m. kovo 22 d.
         dėl Europos Sąjungos ir Australijos Sandraugos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXVIII straipsnį, susijusio su visoms į ES skirtą CLXXV sąrašą įtrauktoms tarifinėms kvotoms taikomų nuolaidų pakeitimu dėl Jungtinės Karalystės išstojimo iš Europos Sąjungos, pasirašymo Sąjungos vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:

                     (1)

                     2018 m. birželio 15 d. Taryba įgaliojo Komisiją pagal 1994 m. Bendrojo susitarimo dėl muitų tarifų ir prekybos (GATT) XXVIII straipsnį pradėti derybas su Australija dėl tarifinių kvotų, įtrauktų į ES skirtą CLXXV sąrašą, paskirstymo dėl Jungtinės Karalystės išstojimo iš Sąjungos;

                     (2)

                     derybos su Australija buvo užbaigtos ir 2020 m. gruodžio 18 d. buvo parafuotas Europos Sąjungos ir Australijos Sandraugos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXVIII straipsnį, susijęs su visoms į ES skirtą CLXXV sąrašą įtrauktoms tarifinėms kvotoms taikomų nuolaidų pakeitimu dėl Jungtinės Karalystės išstojimo iš Europos Sąjungos (toliau – Susitarimas);

                     (3)

                     Susitarimas turėtų būti pasirašytas,

               PRIĖMĖ ŠĮ SPRENDIMĄ:

            1 straipsnis
            Įgaliojama Sąjungos vardu pasirašyti Europos Sąjungos ir Australijos Sandraugos susitarimą pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXVIII straipsnį, susijusį su visoms į ES skirtą CLXXV sąrašą įtrauktoms tarifinėms kvotoms taikomų nuolaidų pakeitimu dėl Jungtinės Karalystės išstojimo iš Europos Sąjungos, su sąlyga, kad minėtas Susitarimas (1) bus sudarytas.

            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.

            3 straipsnis
            Šis sprendimas įsigalioja jo priėmimo dieną.

            Priimta Briuselyje 2021 m. kovo 22 d.

                  Tarybos vardu

                  Pirmininkas

               J. BORRELL FONTELLES

            (1)  Susitarimo tekstas bus paskelbtas kartu su sprendimu dėl jo sudarymo.


title: Europos Parlamento ir Tarybos sprendimas (ES) 2021/536 2021 m. kovo 24 d. kuriuo iš dalies keičiamas Tarybos sprendimas 2008/971/EB, kiek tai susiję su Jungtinėje Karalystėje išaugintos miško dauginamosios medžiagos lygiavertiškumu (Tekstas svarbus EEE)

text:
2021 3 29

                  LT

                  Europos Sąjungos oficialusis leidinys

                  L 108/1

         EUROPOS PARLAMENTO IR TARYBOS SPRENDIMAS (ES) 2021/536
         2021 m. kovo 24 d.
         kuriuo iš dalies keičiamas Tarybos sprendimas 2008/971/EB, kiek tai susiję su Jungtinėje Karalystėje išaugintos miško dauginamosios medžiagos lygiavertiškumu
         (Tekstas svarbus EEE)
         EUROPOS PARLAMENTAS IR EUROPOS SĄJUNGOS TARYBA,
         atsižvelgdami į Sutartį dėl Europos Sąjungos veikimo, ypač į jos 43 straipsnio 2 dalį,
         atsižvelgdami į Europos Komisijos pasiūlymą,
         teisėkūros procedūra priimamo akto projektą perdavus nacionaliniams parlamentams,
         atsižvelgdami į Europos ekonomikos ir socialinių reikalų komiteto nuomonę (1),
         laikydamiesi įprastos teisėkūros procedūros (2),
         kadangi:

                     (1)

                     Tarybos direktyva 1999/105/EB (3) taikoma prekybai miško dauginamąja medžiaga Sąjungoje. Ta direktyva susijusi su medžių rūšių dauginamąja medžiaga ir jos dirbtiniais hibridais, kurie yra svarbūs miškininkystės reikmėms visoje Sąjungoje ar jos dalyje;

                     (2)

                     Tarybos sprendimu 2008/971/EB (4) nustatomos taisyklės dėl trečiosiose valstybėse išaugintos miško dauginamosios medžiagos lygiavertiškumo;

                     (3)

                     Jungtinė Karalystė perkėlė į nacionalinę teisę ir veiksmingai įgyvendino Direktyvą 1999/105/EB, taip pat pagal tą direktyvą priimtus įgyvendinimo aktus;

                     (4)

                     pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (5) (toliau – Susitarimas dėl išstojimo), visų pirma jo 126 straipsnį ir 127 straipsnio 1 dalį, pereinamuoju laikotarpiu, kuris baigėsi 2020 m. gruodžio 31 d., Jungtinei Karalystei ir jos teritorijoje buvo taikoma Sąjungos teisė, įskaitant Direktyvą 1999/105/EB ir Sprendimą 2008/971/EB;

                     (5)

                     atsižvelgdama į tai, kad baigėsi Susitarime dėl išstojimo numatytas pereinamasis laikotarpis, Jungtinė Karalystė Komisijai pateikė prašymą nuo 2021 m. sausio 1 d. pagal taikytiną Sąjungos teisę pripažinti toje valstybėje išaugintos miško dauginamosios medžiagos lygiavertiškumą tokiai Sąjungoje išaugintai medžiagai;

                     (6)

                     Jungtinė Karalystė Komisijai pranešė, kad jos teisės aktai, kuriais Direktyva 1999/105/EB perkelta į nacionalinę teisę, nesikeis ir turėtų būti toliau taikomi nuo 2021 m. sausio 1 d.;

                     (7)

                     Komisija išnagrinėjo atitinkamus Jungtinės Karalystės teisės aktus. Ji padarė išvadą, kad Jungtinėje Karalystėje išauginta miško dauginamoji medžiaga, visų pirma tokia medžiaga, kuri priskiriama kategorijoms „šaltinio tapatybė nustatyta“, „atrinkta“ ir „atitinkanti (kokybės) reikalavimus“, yra lygiavertė Sąjungoje išaugintai miško dauginamajai medžiagai ir atitinka Direktyvą 1999/105/EB bei Sprendimo 2008/971/EB II priedą, nes Jungtinės Karalystės teisė užtikrina tokias pačias garantijas kaip ir Sąjungos teisė, kiek tai susiję su sėklinės bazės patvirtinimu ir priemonėmis, kurių buvo imtasi prekybai skirtos miško dauginamosios medžiagos tolesniam auginimui;

                     (8)

                     todėl tikslinga pripažinti tokios Jungtinėje Karalystėje išaugintos miško dauginamosios medžiagos lygiavertiškumą atitinkamai Sąjungoje išaugintai medžiagai;

                     (9)

                     todėl Jungtinė Karalystė turėtų būti įtraukta į Sprendimo 2008/971/EB I priedą nedarant poveikio Sąjungos teisės taikymui Jungtinei Karalystei, kiek tai susiję su Šiaurės Airija, ir jos teritorijoje, pagal Susitarimo dėl išstojimo Protokolo dėl Airijos ir Šiaurės Airijos 5 straipsnio 4 dalį kartu su to protokolo 2 priedu;

                     (10)

                     todėl Sprendimas 2008/971/EB turėtų būti atitinkamai iš dalies pakeistas;

                     (11)

                     atsižvelgiant į tai, kad Susitarime dėl išstojimo numatytas pereinamasis laikotarpis baigėsi 2020 m. gruodžio 31 d., ir, siekiant užtikrinti tęstinumą, šis sprendimas turėtų įsigalioti skubos tvarka ir būti taikomas atgaline data nuo 2021 m. sausio 1 d.,

               PRIĖMĖ ŠĮ SPRENDIMĄ:

            1 straipsnis
            Sprendimo 2008/971/EB daliniai pakeitimai
            Sprendimo 2008/971/EB I priedas iš dalies keičiamas taip:

                        1.

                        lentelėje tarp eilučių „CH“ ir „NO“ įterpiama ši eilutė:

                                    „GB ((**))

                                                Department for Environment, Food & Rural Affairs (DEFRA)

                                                Eastbrook

                                                Shaftesbury Road

                                                Cambridge

                                                CB2 8DU

                        2.

                        išnašoje tarp „CH – Šveicarija“ ir „NO – Norvegija“ įterpiama:
                        „GB— Jungtinė Karalystė,“.

            2 straipsnis
            Įsigaliojimas ir taikymas
            Šis sprendimas įsigalioja jo paskelbimo Europos Sąjungos oficialiajame leidinyje dieną.
            Jis taikomas nuo 2021 m. sausio 1 d.

            Priimta Briuselyje 2021 m. kovo 24 d.

                  Europos Parlamento vardu

                  Pirmininkas

               D. M. SASSOLI

                  Tarybos vardu

                  Pirmininkė

               A.P. ZACARIAS

            (1)  2021 m. sausio 27 d. nuomonė (dar nepaskelbta Oficialiajame leidinyje).

            (2)  2021 m. kovo 11 d. Europos Parlamento pozicija (dar nepaskelbta Oficialiajame leidinyje) ir 2021 m. kovo 17 d. Tarybos sprendimas.

            (3)  1999 m. gruodžio 22 d. Tarybos direktyva 1999/105/EB dėl prekybos miško dauginamąja medžiaga (OL L 11, 2000 1 15, p. 17).

            (4)  2008 m. gruodžio 16 d. Tarybos sprendimas 2008/971/EB dėl trečiosiose šalyse išaugintos miško dauginamosios medžiagos lygiavertiškumo (OL L 345, 2008 12 23, p. 83).

            (5)  OL L 29, 2020 1 31, p. 7.


2021 3 31

               LT

               Europos Sąjungos oficialusis leidinys

               C 116/12

      P8_TA(2019)0334
      Prašymas atšaukti Lamproso Fountouliso (Lampros Fountoulis) imunitetą
      2019 m. balandžio 4 d. Europos Parlamento sprendimas dėl prašymo atšaukti Lamproso Fountouliso (Lampros Fountoulis) imunitetą (2018/2269(IMM))
      (2021/C 116/05)

         Europos Parlamentas,

                  —

                  atsižvelgdamas į Graikijos Aukščiausiojo Teismo prokuroro pavaduotojo 2018 m. spalio 12 d. perduotą prašymą atšaukti Lamproso Fountouliso imunitetą, kuris susijęs su nagrinėjama byla Nr. ABM: 2017/10839 ir kuris buvo paskelbtas 2018 m. lapkričio 13 d. plenariniame posėdyje,

                  —

                  išklausęs Lamproso Fountouliso paaiškinimų, kaip nurodyta Darbo tvarkos taisyklių 9 straipsnio 6 dalyje,

                  —

                  atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius ir į 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,

                  —

                  atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d., 2011 m. rugsėjo 6 d. ir 2013 m. sausio 17 d. sprendimus (1),

                  —

                  atsižvelgdamas į Graikijos Konstitucijos 62 straipsnį,

                  —

                  atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,

                  —

                  atsižvelgdamas į Teisės reikalų komiteto pranešimą (A8-0183/2019),

                  A.

                  kadangi Graikijos Aukščiausiojo Teismo prokuroro pavaduotojas pateikė prašymą atšaukti Europos Parlamento nario Lamproso Fountouliso parlamentinį imunitetą siekiant imtis galimų teisinių veiksmų dėl įtarimo padarius nusižengimą;

                  B.

                  kadangi Protokolo Nr. 7 dėl Europos Sąjungos privilegijų ir imunitetų 9 straipsnyje nustatyta, kad Europos Parlamento nariai savo valstybės teritorijoje naudojasi imunitetais, kurie suteikiami tos valstybės parlamento nariams;

                  C.

                  kadangi pagal Graikijos Konstitucijos 62 straipsnį parlamento nariai savo kadencijos metu negali būti traukiami baudžiamojon atsakomybėn, suimami, kalinami ar kitaip negali būti ribojama jų laisvė, negavus išankstinio parlamento sutikimo;

                  D.

                  kadangi Graikijos Aukščiausiojo Teismo prokuroro pavaduotojo prašymas susijęs su byla dėl įtariamo Graikijos baudžiamojo kodekso 45 straipsnio ir 232a straipsnio pažeidimo, susijusio su bendru teismo sprendimo pažeidimu;

                  E.

                  kadangi Lampros Fountoulis yra kaltinamas tuo, kad nesilaikė Atėnų pirmosios instancijos vieno teisėjo teismo laikinojo sprendimo Nr. 3603/2015, kuriuo nurodoma pašalinti visas kameras nuo pastato, esančio adresu Nr. 73 Odos Grammou in Marousi (Atika), pirmojo aukšto ir įėjimo ir sumokėti 600 EUR (šešių šimtų eurų) baudą už kiekvieną būsimą 2015 m. gegužės 25 d. sprendimo pažeidimą;

                  F.

                  kadangi Parlamento darbo tvarkos taisyklių 9 straipsnio 8 dalyje numatyta, kad Teisės reikalų komitetas jokiais atvejais neišsako nuomonės dėl Parlamento nario kaltumo ar nekaltumo ir dėl to, ar nuomonės ir veiksmai, kuriais jis kaltinamas, užtraukia baudžiamąją atsakomybę, net jei nagrinėdamas prašymą komitetas galėjo išsamiai susipažinti su šia byla;

                  G.

                  kadangi Europos Parlamentas taip pat nėra įgaliotas pareikšti savo nuomonės dėl Parlamento nario kaltumo ar nekaltumo ir dėl to, ar veiksmai, kuriais jis yra kaltinamas, užtraukia jam atsakomybę, jis taip pat nėra įgaliotas pareikšti savo nuomonės dėl atitinkamų nacionalinių teisinių ir teisminių sistemų privalumų;

                  H.

                  kadangi, remiantis Europos Parlamento Darbo tvarkos taisyklių 5 straipsnio 2 dalimi, Parlamento nario imunitetas nėra jo asmeninė privilegija, bet viso Parlamento ir jo narių nepriklausomybės garantija;

                  I.

                  kadangi Parlamento nario imuniteto tikslas – apsaugoti Parlamentą ir jo narius nuo teisinio proceso, kai tai susiję su veikla, vykdoma einant parlamentines pareigas ir kuri negali būti atskirta nuo šių pareigų;

                  J.

                  kadangi baudžiamasis persekiojimas nėra susijęs su minėtam Europos Parlamento nariui einant pareigas pareikšta nuomone ar balsavimu, kaip numatyta Protokolo Nr. 7 dėl Europos Sąjungos privilegijų ir imunitetų 8 straipsnyje;

                  K.

                  kadangi, remiantis šioje byloje pateikta informacija ir paaiškinimais, nėra pagrindo įtarti, kad baudžiamojo proceso tikslas – pakenkti Parlamento nario politinei veiklai ar reputacijai, taigi ir Parlamento nepriklausomumui (fumus persecutionis);

                  1.

                  nusprendžia atšaukti Lamproso Fountouliso imunitetą;

                  2.

                  paveda Pirmininkui nedelsiant perduoti šį sprendimą ir atsakingo komiteto pranešimą Graikijos valdžios institucijoms ir Lamprosui Fountoulisui.

         (1)  1964 m. gegužės 12 d. Teisingumo Teismo sprendimas Wagner / Fohrmann ir Krier, 101/63, ECLI:EU:C:1964:28; 1986 m. liepos 10 d. Teisingumo Teismo sprendimas Wybot / Faure ir kt., 149/85, ECLI:EU:C:1986:310; 2008 m. spalio 15 d. Bendrojo Teismo sprendimas Mote / Parlamentas, T-345/05, ECLI:EU:T:2008:440; 2008 m. spalio 21 d. Teisingumo Teismo sprendimas Marra / De Gregorio ir Clemente, C-200/07 ir C-201/07, ECLI:EU; 2010 m. kovo 19 d. Bendrojo Teismo sprendimas Gollnisch / Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch / Parlamentas, T-346/11 ir T-347/11, ECLI:EU:T:2013:23.


title: Tarybos sprendimas (ES) 2021/570 2019 m. spalio 24 d. dėl Europos ir Viduržemio jūros regiono laikinosios asociacijos susitarimo dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos Ruožo Palestinos valdžios interesams, protokolo dėl Europos Sąjungos ir Vakarų Kranto ir Gazos Ruožo Palestinos Administracijos bendrojo susitarimo, kuriuo nustatomi dalyvavimo Sąjungos programose bendrieji principai, pasirašymo Sąjungos vardu ir laikino taikymo

text:
2021 4 8

                  LT

                  Europos Sąjungos oficialusis leidinys

                  L 121/1

         TARYBOS SPRENDIMAS (ES) 2021/570
         2019 m. spalio 24 d.
         dėl Europos ir Viduržemio jūros regiono laikinosios asociacijos susitarimo dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos Ruožo Palestinos valdžios interesams, protokolo dėl Europos Sąjungos ir Vakarų Kranto ir Gazos Ruožo Palestinos Administracijos bendrojo susitarimo, kuriuo nustatomi dalyvavimo Sąjungos programose bendrieji principai, pasirašymo Sąjungos vardu ir laikino taikymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 209 straipsnį kartu su 218 straipsnio 5 ir 7 dalimis,
         atsižvelgdama į Europos Komisijos pasiūlymą,
         kadangi:

                     (1)

                     2007 m. birželio 18 d. Taryba įgaliojo Komisiją derėtis dėl Europos ir Viduržemio jūros regiono laikinosios asociacijos susitarimo dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos Ruožo Palestinos valdžios interesams, protokolo dėl Europos Sąjungos ir Vakarų Kranto ir Gazos Ruožo Palestinos Administracijos bendrojo susitarimo, kuriuo nustatomi dalyvavimo Sąjungos programose bendrieji principai (toliau – Protokolas);

                     (2)

                     derybos baigtos;

                     (3)

                     Protokolo tikslas – nustatyti finansines ir technines taisykles, siekiant Vakarų Kranto ir Gazos Ruožo Palestinos Administracijai (toliau – Palestinos Administracija) sudaryti sąlygas dalyvauti tam tikrose Sąjungos programose. Protokolu nustatytoje horizontalioje sistemoje pateikiami ekonominio, finansinio ir techninio bendradarbiavimo priemonių principai ir juo Palestinos Administracijai suteikiama galimybė gauti techninę pagalbą, visų pirma finansinę pagalbą, kurią pagal tas programas teikia Sąjunga. Ta sistema taikoma tik toms Sąjungos programoms, kurių atitinkamuose steigiamuosiuose teisės aktuose numatoma Palestinos Administracijos dalyvavimo galimybė. Todėl Protokolo pasirašymo ir laikino taikymo pagrindu nesuteikiami pagal programas vykdomos įvairių krypčių sektorių politikos įgaliojimai, kuriais naudojamasi nustatant tas programas;

                     (4)

                     Protokolas turėtų būti pasirašytas ir laikinai taikomas, kol bus užbaigtos jo įsigaliojimui būtinos procedūros,

               PRIĖMĖ ŠĮ SPRENDIMĄ:

            1 straipsnis
            Įgaliojama Sąjungos vardu pasirašyti Europos ir Viduržemio jūros regiono laikinosios asociacijos susitarimo dėl prekybos ir bendradarbiavimo tarp Europos bendrijos ir Palestinos išsivadavimo organizacijos (PIO), atstovaujančios Vakarų Kranto ir Gazos Ruožo Palestinos valdžios interesams, protokolą dėl Europos Sąjungos ir Vakarų Kranto ir Gazos Ruožo Palestinos Administracijos bendrojo susitarimo, kuriuo nustatomi dalyvavimo Sąjungos programose bendrieji principai (toliau – Protokolas), su sąlyga, kad minėtas Protokolas bus sudarytas.
            Protokolo tekstas pridedamas prie šio sprendimo.

            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Protokolą.

            3 straipsnis
            Protokolas pagal jo 10 straipsnį taikomas laikinai nuo jo pasirašymo datos, kol bus užbaigtos jo įsigaliojimui būtinos procedūros (1).

            4 straipsnis
            Komisija Sąjungos vardu įgaliojama nustatyti Palestinos Administracijos dalyvavimo bet kurioje Sąjungos programoje konkrečias sąlygas, įskaitant mokėtiną finansinį įnašą. Komisija informuoja atitinkamą Tarybos darbo grupę.

            5 straipsnis
            Šis sprendimas įsigalioja jo priėmimo dieną.

            Priimta Briuseluje 2019 m. spalio 24 d.

                  Tarybos vardu

                  Pirmininkė

               A.-K. PEKONEN

            (1)  Protokolo pasirašymo datą Europos Sąjungos oficialiajame leidinyje paskelbs Tarybos generalinis sekretoriatas.


title: Tarybos sprendimas (BUSP) 2021/648 2021 m. balandžio 16 d. kuriuo iš dalies keičiamas Sprendimas (BUSP) 2018/299 dėl Europos ginklų neplatinimo ir nusiginklavimo nepriklausomų mokslinių institutų tinklo, remiant ES kovos su masinio naikinimo ginklų platinimu strategijos įgyvendinimą, veiklos skatinimo

text:
2021 4 20

                  LT

                  Europos Sąjungos oficialusis leidinys

                  L 133/57

         TARYBOS SPRENDIMAS (BUSP) 2021/648
         2021 m. balandžio 16 d.
         kuriuo iš dalies keičiamas Sprendimas (BUSP) 2018/299 dėl Europos ginklų neplatinimo ir nusiginklavimo nepriklausomų mokslinių institutų tinklo, remiant ES kovos su masinio naikinimo ginklų platinimu strategijos įgyvendinimą, veiklos skatinimo
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2018 m. vasario 26 d. Taryba priėmė Sprendimą (BUSP) 2018/299 (1);

                     (2)

                     Sprendimu (BUSP) 2018/299 numatytas nuo to sprendimo 3 straipsnio 3 dalyje nurodyto finansavimo susitarimo sudarymo dienos prasidedantis 42 mėnesių įgyvendinimo laikotarpis to sprendimo 1 straipsnyje nurodytai veiklai vykdyti (toliau – Įgyvendinimo laikotarpis);

                     (3)

                     2021 m. vasario 18 d. ES konsorciumas masinio naikinimo ginklų neplatinimo klausimais, veikiantis kaip įgyvendinimo subjektas, paprašė Sąjungos leisti pratęsti Įgyvendinimo laikotarpį iki 2022 m. gegužės 17 d. dėl iššūkių, kylančių dėl tebesitęsiančios COVID-19 pandemijos;

                     (4)

                     Sprendimo (BUSP) 2018/299 1 straipsnyje nurodyta veikla gali būti toliau tęsiama iki 2022 m. gegužės 17 d. be jokių pasekmių, kiek tai susiję su finansiniais ištekliais;

                     (5)

                     todėl Sprendimas (BUSP) 2018/299 turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Sprendimas (BUSP) 2018/299 iš dalies keičiamas taip:

                        1.

                        5 straipsnio 2 dalis pakeičiama taip:

                           „2.   Šis sprendimas nustoja galioti 2022 m. gegužės 17 d.“;

                        2.

                        priedo 4 skirsnis pakeičiamas taip:
                        „4.   Trukmė

                        Bendra numatoma projektų įgyvendinimo trukmė – 48 mėnesiai. Projektai bus užbaigti 2022 m. gegužės 17 d.“

            2 straipsnis
            Šis sprendimas įsigalioja jo priėmimo dieną.

            Priimta Liuksemburge 2021 m. balandžio 16 d.

                  Tarybos vardu

                  Pirmininkė

               A. P. ZACARIAS

            (1)  2018 m. vasario 26 d. Tarybos sprendimas (BUSP) 2018/299 dėl Europos ginklų neplatinimo ir nusiginklavimo nepriklausomų mokslinių institutų tinklo, remiant ES kovos su masinio naikinimo ginklų platinimu strategijos įgyvendinimą, veiklos skatinimo(OL L 56, 2018 2 28, p. 46).


title: Komisijos sprendimas 2021 m. gegužės 25 d. dėl Briuselyje ir Liuksemburge dirbančių Europos Sąjungos pareigūnų ir kitų tarnautojų 2023 m. švenčių dienų 2021/C 201 I/02

text:
2021 5 28

                  LT

                  Europos Sąjungos oficialusis leidinys

                  CI 201/2

         KOMISIJOS SPRENDIMAS
         2021 m. gegužės 25 d.
         dėl Briuselyje ir Liuksemburge dirbančių Europos Sąjungos pareigūnų ir kitų tarnautojų 2023 m. švenčių dienų
         (2021/C 201 I/02)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į Europos Sąjungos pareigūnų tarnybos nuostatus ir kitų Europos Sąjungos tarnautojų įdarbinimo sąlygas, nustatytus Tarybos reglamentu (EEB, Euratomas, EAPB) Nr. 259/68 (1) , ypač į Tarnybos nuostatų 61 straipsnį ir Įdarbinimo sąlygų 16 ir 91 straipsnius,
         atsižvelgdama į bendras taisykles, kuriomis nustatomas Europos Bendrijų pareigūnų švenčių dienų sąrašas (2), visų pirma į jų 1 straipsnio 3 dalį,
         kadangi:

                     (1)

                     pagal Europos Sąjungos pareigūnų tarnybos nuostatų 61 straipsnį ir kitų Europos Sąjungos tarnautojų įdarbinimo sąlygų 16 ir 91 straipsnius, reikėtų sudaryti Briuselyje ir Liuksemburge dirbančių pareigūnų ir kitų tarnautojų 2023 m. švenčių dienų sąrašą;

                     (2)

                     2023 m. Velykų sekmadienis yra balandžio 9 d.;

                     (3)

                     2023 m. gruodžio 24 d. yra sekmadienis;

                     (4)

                     dėl 2023 m. švenčių dienų sąrašo 2021 m. kovo 24 d. buvo konsultuotasi su Administracijos vadovų kolegija,

               NUSPRENDĖ:

            Vienintelis straipsnis
            Briuselyje ir Liuksemburge dirbančių pareigūnų ir kitų tarnautojų 2023 m. švenčių dienos:

                        Sausio 2 d.

                        antroji Naujųjų metų diena

                        Balandžio 6 d.

                        Didysis ketvirtadienis

                        Balandžio 7 d.

                        Didysis penktadienis

                        Balandžio 10 d.

                        Velykų antroji diena

                        Gegužės 1 d.

                        Tarptautinė darbo diena

                        Gegužės 9 d.

                        1950 m. R. Schumano deklaracijos metinės

                        Gegužės 18 d.

                        Kristaus žengimo į dangų diena (Šeštinės)

                        Gegužės 19 d.

                        diena po Šeštinių

                        Gegužės 29 d.

                        Sekminių antroji diena

                        Birželio 23 d.*

                        Liuksemburgo valstybinė šventė
                        *suteikiama Liuksemburge dirbantiems pareigūnams ir kitiems tarnautojams

                        Liepos 21 d.*

                        Belgijos valstybinė šventė
                        *suteikiama Briuselyje dirbantiems pareigūnams ir kitiems tarnautojams

                        Rugpjūčio 15 d.

                        Žolinės

                        Lapkričio 1 d.

                        Visų šventųjų diena

                        Lapkričio 2 d.

                        Vėlinės

                        gruodžio 25 d.
                        –
                        gruodžio 29 d.

                        5 paskutinės metų dienos

                           IŠ VISO 2023 M. –

                           18 dienų

            Priimta Briuselyje 2021 m. gegužės 25 d.

                  Komisijos vardu

                  JohannesHAHN

                  Komisijos narys

            (1)  OL L 56, 1968 3 4, p. 1.

            (2)  2003 m. sausio mėn. Komisijos tarnybų paskelbta Tarnybos nuostatų suvestinė redakcija, p. IV-2.


title: Tarybos sprendimas (BUSP) 2021/855 2021 m. gegužės 27 d. kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai

text:
2021 5 28

                  LT

                  Europos Sąjungos oficialusis leidinys

                  L 188/90

         TARYBOS SPRENDIMAS (BUSP) 2021/855
         2021 m. gegužės 27 d.
         kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2013 m. gegužės 31 d. Taryba priėmė Sprendimą 2013/255/BUSP (1);

                     (2)

                     2020 m. gegužės 28 d. Taryba priėmė Sprendimą (BUSP) 2020/719 (2), kuriuo iki 2021 m. birželio 1 d. pratęstas Sprendime 2013/255/BUSP nustatytų ribojamųjų priemonių taikymas;

                     (3)

                     remiantis Sprendimo 2013/255/BUSP peržiūros rezultatais, jame nustatytų ribojamųjų priemonių taikymas turėtų būti pratęstas iki 2022 m. birželio 1 d.;

                     (4)

                     su 25 fiziniais asmenimis ir trimis subjektais susiję įrašai fizinių ir juridinių asmenų, subjektų ar organizacijų sąraše, pateiktame Sprendimo 2013/255/BUSP I priede, turėtų būti atnaujinti;

                     (5)

                     iš Sprendimo 2013/255/BUSP I priede pateikto fizinių ir juridinių asmenų, subjektų ar organizacijų sąrašo turėtų būti išbraukti su penkiais mirusiais asmenimis susiję įrašai;

                     (6)

                     todėl Sprendimas 2013/255/BUSP turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Sprendimas 2013/255/BUSP iš dalies keičiamas taip:

                        1)

                        34 straipsnis pakeičiamas taip:

                           „34 straipsnis
                           Šis sprendimas taikomas iki 2022 m. birželio 1 d. Jis nuolat peržiūrimas. Jis gali būti atitinkamai atnaujinamas ar iš dalies keičiamas, jeigu Taryba mano, kad jame numatyti tikslai nebuvo pasiekti.“;

                        2)

                        I priedas iš dalies keičiamas taip, kaip išdėstyta šio sprendimo priede.

            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Briuselyje 2021 m. gegužės 27 d.

                  Tarybos vardu

                  Pirmininkas

               P. SIZA VIEIRA

            (1)  2013 m. gegužės 31 d. Tarybos sprendimas 2013/255/BUSP dėl ribojamųjų priemonių Sirijai (OL L 147, 2013 6 1, p. 14).

            (2)  2020 m. gegužės 28 d. Tarybos sprendimas (BUSP) 2020/719, kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai (OL L 168, 2020 5 29, p. 66).

            PRIEDAS
            Sprendimo 2013/255/BUSP I priedas iš dalies keičiamas taip:

                        1)

                        A skirsnyje (Asmenys) išbraukiami šie įrašai:

                                    115.

                                    Generolas Ali Habib MAHMOUD;

                                    153.

                                    Waleed AL MO’ALLEM;

                                    180.

                                    Ahmad AL-QADRI;

                                    274.

                                    Nader QALEI;

                                    281.

                                    Mohammad Maen Zein Jazba AL-ABIDIN;

                        2)

                        A skirsnyje (Asmenys)toliau išvardyti įrašai pakeičia atitinkamus įrašus sąraše:

                                    Vardas, pavardė

                                    Identifikavimo informacija

                                    Įtraukimo į sąrašą priežastys

                                    Įtraukimo į sąrašą data

                                    „14.

                                    Brigados generolas Mohammed BILAL
                                    (dar žinomas kaip pulkininkas leitenantas Muhammad Bilal)

                                    Lytis: vyras

                                    Kaip Sirijos oro pajėgų žvalgybos tarnybos vyresnysis pareigūnas remia Sirijos režimą ir yra atsakingas už smurtines represijas prieš civilius gyventojus. Jis taip pat susijęs su į sąrašą įtrauktu Mokslinių studijų ir tyrimų centru (Scientific Studies and Research Centre) (SSRC).

                                    2014 10 21

                                    22.

                                    Ihab MAKHLOUF
                                    (dar žinomas kaip Ehab, Iehab)
                                    (ايهاب مخلوف)

                                    Gimimo data: 1973 1 21;
                                    Gimimo vieta: Damascus (Damaskas), Sirija;
                                    Paso Nr. N002848852;
                                    Lytis: vyras

                                    Sirijoje veiklą vykdantis įtakingas verslininkas. Jis turi verslo interesų keliose Sirijos bendrovėse ir subjektuose, įskaitant Ramak Construction Co ir Sirijos tarptautinį privatų mokslo ir technologijų universitetą (Syrian International Private University for Science and Technology (SIUST)).
                                    Jis yra įtakingas Makhlouf šeimos narys ir yra glaudžiai susijęs su Assad šeima; Prezidento Bashar al-Assad pusbrolis. 2020 m. Ehab Makhlouf perėmė Rami Makhlouf verslą, o Sirijos vyriausybė skyrė jam sutartis vykdyti neapmuitinamų prekyviečių veiklą visoje šalyje ir jas valdyti.

                                    2011 5 23

                                    48.

                                    Samir HASSAN
                                    (سمير حسن)

                                    Lytis: vyras

                                    Sirijoje veiklą vykdantis įtakingas verslininkas, turintis interesų ir (arba) užsiimantis veikla įvairiuose Sirijos ūkio sektoriuose. Jis turi interesų ir (arba) daro didelę įtaką bendrovėse Amir Group ir Cham Holding – dviejuose konglomeratuose, turinčiuose interesų nekilnojamojo turto, turizmo, transporto ir finansų sektoriuose. Sirijos ir Rusijos verslo tarybos pirmininkas.
                                    Samir Hassan remia Sirijos režimo karo veiksmus grynaisiais pinigais.
                                    Samir Hassan yra susijęs su asmenimis, teikiančiais paramą režimui arba gaunančiais iš jo naudos. Jis visų pirma yra susijęs su Rami Makhlouf ir Issam Anbouba, kuriuos Taryba yra įtraukusi į asmenų, kuriems taikomos ribojamosios priemonės, sąrašą ir kurie gauna naudos iš Sirijos režimo.

                                    2014 9 27

                                    61.

                                    George CHAOUI
                                    (جورج شاوي)

                                    Lytis: vyras

                                    Sirijos elektroninės armijos (teritorinė armijos žvalgybos tarnyba) narys. Dalyvavo vykdant smurtines represijas ir raginant naudoti smurtą prieš civilius gyventojus visoje Sirijoje.

                                    2011 11 14

                                    78.

                                    Ali BARAKAT
                                    (dar žinomas kaip Barakat Ali Barakat)
                                    ( علي بركات; بركات علي بركات)

                                    Lytis: vyras

                                    Karinis pareigūnas, dalyvavęs naudojant smurtą Chomse. Šiuo metu tarnauja Respublikos gvardijos 30-joje mobiliųjų pėstininkų divizijoje.

                                    2011 12 1

                                    96.

                                    Brigados Generolas Jamal YUNES
                                    (dar žinomas kaip Younes)
                                    (جمال يونس)

                                    Pareigos: 555-o pulko vadas;
                                    Lytis: vyras

                                    Davė įsakymus kariuomenei šaudyti į protestuotojus Mo'adamiyeh.
                                    Karinio saugumo komiteto Chamoje vadovas 2018 m.

                                    2012 1 23

                                    114.

                                    Emad Abdul-Ghani SABOUNI
                                    (dar žinomas kaip Imad Abdul Ghani Al Sabuni)
                                    (عماد عبدالغني صابوني)

                                    Gimimo data: 1964 m.;
                                    Gimimo vieta: Damascus (Damaskas), Sirija;
                                    Lytis: vyras

                                    Buvęs telekomunikacijų ir technologijų ministras, ėjo pareigas bent iki 2014 m. balandžio mėn. Kaip buvęs vyriausybės ministras dalijasi atsakomybe už Sirijos režimo smurtines represijas prieš civilius gyventojus. 2016 m. liepos mėn. paskirtas Planavimo ir tarptautinio bendradarbiavimo agentūros (PICC) vadovu. PICC yra vyriausybinė agentūra, susijusi su ministro pirmininko kabinetu, visų pirma rengianti penkerių metų planus, kuriuose pateikiamos išsamios gairės dėl vyriausybės vykdomos ekonominės ir vystymosi politikos.

                                    2012 2 27

                                    117.

                                    Adnan Hassan MAHMOUD
                                    (عدنان حسن محمود)

                                    Gimimo data: 1966 m.;
                                    Gimimo vieta: Tartous (Tartusas), Sirija;
                                    Lytis: vyras

                                    Buvęs Sirijos ambasadorius Irane iki 2020 m. Buvęs informacijos ministras, ėjęs pareigas po 2011 m. gegužės mėn. Kaip buvęs vyriausybės ministras dalijasi atsakomybe už Sirijos režimo smurtines represijas prieš civilius gyventojus.

                                    2011 9 23

                                    132.

                                    Brigados generolas Abdul-Salam Fajr MAHMOUD
                                    (عبدالسلام فجر محمود)

                                    Gimimo data: 1959 m.
                                    Lytis: vyras

                                    Pietų regiono saugumo komiteto vadovas nuo 2020 m. gruodžio mėn. Buvęs Sirijos karinių oro pajėgų žvalgybos tarnybos Bab Tumos padalinio (Damaskas) vadovas. Buvęs Mezos oro uosto karinių oro pajėgų žvalgybos padalinio vadovas. Atsakingas už sulaikytų oponentų kankinimą. Dėl jo išduotas tarptautinis arešto orderis dėl „bendrininkavimo vykdant kankinimus“, „bendrininkavimo vykdant nusikaltimus žmoniškumui“ ir „bendrininkavimo vykdant karo nusikaltimus“.

                                    2012 7 24

                                    134.

                                    Pulkininkas Qusay Ibrahim MIHOUB
                                    (قصي إبراهيم ميهوب )

                                    Gimimo data: 1961 m.;
                                    Gimimo vieta: Derghamo, Jableh, Lattakia (Dergamas, Džablė, Latakija), Sirija;
                                    Lytis: vyras

                                    Aukšto rango Sirijos karinių oro pajėgų žvalgybos tarnybos karininkas. Buvęs karinių oro pajėgų žvalgybos tarnybos Deraa padalinio vadovas (iš Damasko atsiųstas į Deraa, šiame mieste prasidėjus demonstracijoms). Atsakingas už sulaikytų oponentų kankinimą ir smurtines represijas prieš taikius protestuotojus pietiniame regione.

                                    2012 7 24

                                    137.

                                    Brigados generolas Ibrahim MA'ALA
                                    (dar žinomas kaip Maala, Maale, Ma'la)
                                    ( معلى; ابراهيم معل)

                                    Lytis: vyras

                                    Generalinio žvalgybos direktorato 285-o padalinio (Damaskas) vadovas (2011 m. pabaigoje pakeitė brigados generolą Hussam Fendi). Atsakingas už sulaikytų oponentų kankinimą.

                                    2012 7 24

                                    139.

                                    Generolas majoras Hussam LUQA
                                    (dar žinomas kaip Husam, Housam, Houssam; Louqa, Louca, Louka, Luka)
                                    (حسام لوقا)

                                    Gimimo data: 1964 m.;
                                    Gimimo vieta: Damascus (Damaskas), Sirija;
                                    Lytis: vyras

                                    Buvęs Pietų regiono saugumo komiteto vadovas nuo 2018 m. iki 2020 m. Buvęs Generalinio saugumo direktorato vadovas. Generolas majoras. Nuo 2012 m. balandžio mėn. iki 2018 m. gruodžio 2 d. ėjo Politinio saugumo direktorato Chomso padalinio vadovo pareigas (pakeitė brigados generolą Nasr al-Ali). Nuo 2018 m. gruodžio 3 d. eina Politinio saugumo direktorato vadovo pareigas. Atsakingas už sulaikytų oponentų kankinimą.

                                    2012 7 24

                                    140.

                                    Brigados generolas Taha TAHA
                                    (طه طه)

                                    Lytis: vyras

                                    Politinio saugumo padalinio vadovo padėjėjo pavaduotojas. Buvo atsakingas už Politinio saugumo direktorato Latakijos padalinio teritoriją. Atsakingas už sulaikytų oponentų kankinimą.

                                    2012 7 24

                                    144.

                                    Generolas majoras Ahmed AL-JARROUCHEH (dar žinomas kaip Ahmad; al-Jarousha, al-Jarousheh, al-Jaroucha, al-Jarouchah, al-Jaroucheh)
                                    (احمد الجروشة)

                                    Gimimo data: 1957 m.;
                                    Lytis: vyras

                                    Buvęs Generalinio žvalgybos direktorato užsienio padalinio (279-asis padalinys) vadovas. Eidamas šias pareigas yra atsakingas už Generalinio žvalgybos direktorato aparatą Sirijos ambasadose.

                                    2012 7 24

                                    146.

                                    Generolas Ghassan Jaoudat ISMAIL
                                    (dar žinomas kaip Ismael)
                                    (غسان جودت اسماعيل)

                                    Gimimo data: 1960 m.;
                                    Gimimo vieta: Junaynat Ruslan – Darkoush, Tartous region (Tartuso regionas), Sirija;
                                    Lytis: vyras

                                    Sirijos Karinių oro pajėgų žvalgybos tarnybos vadovas nuo 2019 m. Buvęs Karinių oro pajėgų žvalgybos tarnybos vadovo pavaduotojas ir anksčiau buvęs atsakingas už Karinių oro pajėgų žvalgybos tarnybos misijų padalinį, kuris, bendradarbiaudamas su specialiųjų operacijų padaliniu, vadovauja Karinių oro pajėgų žvalgybos tarnybos elitinėms pajėgoms, atliekančioms svarbų vaidmenį Sirijos režimo vykdomose represijose. Eidamas šias pareigas Ghassan Jaoudat Ismail yra vienas iš aukščiausio rango karininkų, tiesiogiai įgyvendinančių Sirijos režimo vykdomas smurtines represijas prieš oponentus, taip pat civilių asmenų dingimo praktiką.

                                    2012 7 24

                                    147.

                                    Generolas majoras Amer AL-ACHI
                                    (dar žinomas kaip Amer Ibrahim al-Achi; Amis al Ashi; Ammar Aachi; Amer Ashi)
                                    (عامر ابراهيم العشي)

                                    Lytis: vyras

                                    Buvęs Sweida (Suvaidos) muchafazos gubernatorius, Prezidento Bashar al-Assad paskirtas 2016 m. liepos mėn. Buvęs Sirijos karinių oro pajėgų žvalgybos tarnybos žvalgybos padalinio vadovas (2012–2016 m.). Eidamas pareigas Karinių oro pajėgų žvalgybos tarnyboje, Amer al-Achi dalyvauja represijose prieš Sirijos opoziciją.

                                    2012 7 24

                                    156.

                                    Hala Mohammad
                                    (dar žinoma kaip Mohamed, Muhammad, Mohammed) AL NASSER
                                    (هاله محمد الناصر)

                                    Gimimo data: 1964 m.;
                                    Gimimo vieta: Raqqa (Raka), Sirija;
                                    Lytis: moteris

                                    Buvusi turizmo ministrė. Kaip buvusi vyriausybės ministrė dalijasi atsakomybe už Sirijos režimo smurtines represijas prieš civilius gyventojus.

                                    2012 10 16

                                    172.

                                    Ali HADAR (dar žinomas kaip HAIDAR)

                                    Gimimo data: 1962 m.;
                                    Lytis: vyras

                                    Nacionalinio susitaikymo agentūros vadovas ir buvęs valstybės ministras, atsakingas už nacionalinio susitaikymo reikalus. Sirijos socialinių nacionalistų partijos Intifados sparno pirmininkas. Kaip buvęs vyriausybės ministras dalijasi atsakomybe už Sirijos režimo smurtines represijas prieš civilius gyventojus.

                                    2012 10 16

                                    204.

                                    Emad HAMSHO
                                    (dar žinomas kaip Imad Hmisho; Hamchu; Hamcho; Hamisho; Hmeisho; Hemasho, حميشو)
                                    (حمشو عماد)

                                    Adresas: Hamsho Building 31 Baghdad Street, Damascus, Syria;
                                    Lytis: vyras

                                    Eina aukštas vadovaujamas pareigas Hamsho Trading. Atsižvelgiant į tai, kad jis eina aukštas pareigas Tarybos į sąrašą įtrauktoje Hamsho Trading, kuri yra Hamsho International patronuojamoji įmonė, laikoma, kad jis teikia paramą Sirijos režimui. Jis taip pat yra susijęs su į sąrašą įtrauktu subjektu Hamsho International. Jis taip pat yra Sirijos geležies ir plieno tarybos, kuriai priklauso į sąrašą įtraukti režimo verslininkai, pavyzdžiui, Ayman Jaber, pirmininko pavaduotojas. Jis taip pat yra susijęs su Prezidentu Bashar al-Assad.

                                    2015 3 7

                                    241.

                                    Salam Mohammad AL-SAFFAF

                                    Gimimo data: 1979 m.;
                                    Lytis: moteris

                                    Administracinės plėtros ministrė. Paskirta 2017 m. kovo mėn.

                                    2017 5 30

                                    265.

                                    Mohamad Amer MARDINI
                                    (dar žinomas kaip Mohammad Amer Mardini, Mohamed Amer MARDINI, Mohamad Amer AL-MARDINI, Mohamed Amer AL-MARDINI, Mohammad Amer AL-MARDINI)

                                    Gimimo data: 1959 m.;
                                    Gimimo vieta: Damascus (Damaskas), Sirija;
                                    Lytis: vyras

                                    Buvęs aukštojo mokslo ministras, ėjęs pareigas po 2011 m. gegužės mėn. (paskirtas 2014 8 27). Kaip buvęs vyriausybės ministras dalijasi atsakomybe už Sirijos režimo smurtines represijas prieš civilius gyventojus.

                                    2014 10 21

                                    268.

                                    Ghassan Ahmed GHANNAM
                                    (dar žinomas kaip generolas majoras Ghassan Ghannan, brigados generolas Ghassan Ahmad Ghanem)

                                    Laipsnis: generolas majoras.
                                    Pareigos: 155-osios raketų brigados vadas;
                                    Lytis: vyras

                                    Sirijos ginkluotųjų pajėgų pulkininko ir lygiaverčio ar aukštesnio rango karininkas, ėjęs pareigas po 2011 m. gegužės mėn. Generolas majoras ir 155-osios raketų brigados vadas. Siejamas su Maher al-Assad dėl savo vaidmens 155-ojoje raketų brigadoje. Būdamas 155-osios raketų brigados vadu remia Sirijos režimą ir yra atsakingas už smurtines represijas prieš civilius gyventojus. Jam tenka atsakomybė už tai, kad 2013 m. sausio–kovo mėn. į įvairius civilinius objektus buvo paleistos SCUD raketos.

                                    2014 10 21

                                    285.

                                    Samer FOZ
                                    (dar žinomas kaip Samir Foz /Fawz; Samer Zuhair Foz, Samer Foz bin Zuhair)
                                    (سامر فوز)

                                    Gimimo data: 1973 m. gegužės 20 d.;
                                    Gimimo vieta: Homs (Chomsas), Sirija / Latakia (Latakija), Sirija;
                                    Pilietybės: Sirijos, Turkijos;
                                    Turkijos paso numeris: U 09471711 (išdavimo vieta: Turkija; galiojimo data: 2024 7 21);
                                    Sirijos nacionalinis numeris: 06010274705
                                    Adresas: Platinum Tower, office no. 2405, Jumeirah Lake Towers, Dubai, UAE
                                    Pareigos: bendrovės Aman Group generalinis direktorius;
                                    Lytis: vyras

                                    Įtakingas Sirijoje veikiantis verslininkas, turintis interesų ir vykdantis veiklą daugelyje Sirijos ekonomikos sektorių, įskaitant režimo remiamą bendrąją įmonę, dalyvaujančią statant Marota City – prabangių gyvenamųjų namų ir komercinės paskirties pastatų kvartalą. Samer Foz teikia Sirijos režimui finansinę ir kitą paramą, įskaitant karinių saugumo ir apsaugos pajėgų (Military Security Shield Forces) finansavimą Sirijoje ir tarpininkavimą sudarant susitarimus dėl grūdų. Dėl savo sąsajų su režimu jis taip pat gauna finansinės naudos naudodamasis komercinėmis galimybėmis, kurias teikia prekyba kviečiais ir rekonstrukcijos projektai.

                                    2019 1 21

                                    Kita informacija: bendrovės Aman Group vykdomasis pirmininkas. Patronuojamosios įmonės: Foz for Trading, Al-Mohaimen for Transportation & Contracting. Bendrovė Aman Group yra privačiojo sektoriaus partnerė bendrojoje įmonėje Aman Damascus JSC su bendrove Damascus Cham Holding, kurioje S. Foz yra individualus akcininkas. Emmar Industries yra bendrovių Aman Group ir Hamisho Group sudaryta bendroji įmonė, kurioje S. Foz turi kontrolinį akcijų paketą ir yra pirmininkas.

                                    291.

                                    Amer FOZ
                                    (dar žinomas kaip Amer Zuhair Fawz)
                                    (عامر فوز)

                                    Gimimo data: 1976 3 11;
                                    Pilietybė: Sirijos; Sent Kitso ir Nevio;
                                    Nacionalinis Nr. 06010274747;
                                    Paso Nr. 002-14-L169340;
                                    JAE rezidento kortelės Nr. 784-1976-7135283-5;

                                    Įtakingas verslininkas, turintis asmeninių ir šeimyninių verslo interesų ir vykdantis veiklą įvairiuose Sirijos ekonomikos sektoriuose. Jis gauna finansinės naudos, nes gali naudotis prekybos galimybėmis, ir remia Sirijos režimą. 2012–2019 m. jis ėjo ASM International Trading LLC generalinio direktoriaus pareigas.
                                    Jis taip pat yra susijęs su savo broliu Samer Foz, kurį, kaip įtakingą Sirijoje veiklą vykdantį verslininką, remiantį režimą arba gaunantį iš jo naudos, Taryba į sąrašą yra įtraukusi nuo 2019 m. sausio mėn. Kartu su savo broliu jis vykdo keletą komercinių projektų, visų pirma Adra al-Ummaliyya vietovėje (Damasko priemiesčiuose). Tarp šių projektų yra gamykla, kurioje gaminami kabeliai ir kabelių priedai, taip pat projektas, skirtas elektros energijai iš saulės energijos gaminti. Jie taip pat Assad režimo vardu dalyvavo įvairioje veikloje su ISIS („Da'esh“), be kita ko, tiekė ginklus ir šaudmenis mainais už kviečius ir naftą.

                                    2020 2 17

                                    Pareigos: District 6 Company steigėjas; Easy life Company partneris steigėjas;
                                    Giminystė / verslo partnerystė / subjektai ar partneriai / sąsajos: Samer Foz; Asas Steel Company pirmininko pavaduotojas; Aman Holding;
                                    Lytis: vyras

                                    295.

                                    Adel Anwar AL-OLABI
                                    (dar žinomas kaip Adel Anouar el-Oulabi, Adil Anwar al-Olabi)
                                    (عادل أنور العلبي)

                                    Gimimo data: 1976 m.;
                                    Pilietybė: Sirijos;
                                    Pareigos: Damascus Cham Holding Company (DCHC) pirmininkas; Damasko gubernatorius;
                                    Lytis: vyras

                                    Įtakingas verslininkas, gaunantis naudos iš Sirijos režimo ir jį remiantis. Damascus Cham Holding Company (DCHC), Damasko muchafazos investicinio padalinio, valdančio Damasko muchafazos nuosavybę ir įgyvendinančio projektą Marota City, pirmininkas.
                                    Adel Anwar al-Olabi taip pat yra Damasko gubernatorius, kurį Prezidentas Bashar al-Assad paskyrė 2018 m. lapkričio mėn. Kaip Damasko gubernatorius ir DCHC pirmininkas, jis yra atsakingas už pastangas įgyvendinti režimo vykdomą nekilnojamojo turto plėtojimo eksproprijuotoje žemėje politiką Damaske (be kita ko, pagal Dekretą Nr. 66 ir Įstatymą Nr. 10), visų pirma įgyvendinant projektą Marota City.

                                    2020 2 17“;

                        3)

                        B skirsnyje (Subjektai) toliau išvardyti įrašai pakeičia atitinkamus įrašus sąraše:

                                    Pavadinimas

                                    Identifikavimo informacija

                                    Įtraukimo į sąrašą priežastys

                                    Įtraukimo į sąrašą data

                                    „1.

                                    Bena Properties

                                    Cham Holding Building Daraa Highway - Ashrafiyat Sahnaya Rif Dimashq – Syria (Sirija) P. O. Box 9525

                                    Kontroliuojama Rami Makhlouf. Didžiausia Sirijos nekilnojamojo turto bendrovė ir Cham Holding nekilnojamojo turto ir investicijų padalinys; finansuoja Sirijos režimą.

                                    2011 6 23

                                    77.

                                    Al Qatarji Company
                                    (dar žinoma kaip Qatarji International Group; Al-Sham and Al-Darwish Company; Qatirji/Khatirji/Katarji/Katerji Group)
                                    (مجموعة/شركة قاطرجي)

                                    Subjekto rūšis: privati bendrovė;
                                    Verslo sektorius: importas / eksportas; vežimas sunkvežimiais; naftos ir prekių tiekimas;
                                    Direktoriaus vardas ir pavardė / vadovybė: Hussam al-Qatirji, generalinis direktorius (Tarybos įtrauktas į sąrašą);

                                    Įtakinga bendrovė, vykdanti veiklą daugelyje Sirijos ekonomikos sektorių. Palengvindama sąlygas režimo ir įvairių subjektų, įskaitant ISIS („Da'esh“), prekybai degalais, ginklais ir šaudmenimis prisidengiant maisto produktų importu ir eksportu, remdama režimo pusėje kovojančias nereguliariąsias karines pajėgas ir pasinaudodama savo ryšiais su režimu komercinei veiklai plėsti, Al Qatarji Company, kurios valdybai vadovauja į sąrašą įtrauktas asmuo – Sirijos Liaudies Susirinkimo narys Hussam al-Qatirji, remia Sirijos režimą ir gauna iš jo naudos.

                                    2020 2 17

                                    Tikrasis savininkas: Hussam al-Qatirji (Tarybos įtrauktas į sąrašą);
                                    Registruotasis adresas: Mazzah, Damascus, Syria;
                                    Giminystė / verslo partnerystė / subjektai ar partneriai / sąsajos: Arvada / Arfada Petroleum Company JSC

                                    78.

                                    Damascus Cham Holding Company
                                    (dar žinoma kaip Damascus Cham Private Joint Stock Company)
                                    (القابضة الشام دمشق)

                                    Subjekto rūšis: pagal privatinę teisę įsteigta akcinė bendrovė;
                                    Verslo sektorius: nekilnojamojo turto plėtojimas;
                                    Direktoriaus vardas ir pavardė / vadovybė: Adel Anwar al-Olabi, direktorių valdybos pirmininkas ir Damasko gubernatorius (Tarybos įtrauktas į sąrašą);
                                    Tikrasis savininkas: Damasko muchafaza;

                                    Režimas įsteigė Damascus Cham Holding Company kaip Damasko muchafazos investicinį padalinį Damasko muchafazos nuosavybei valdyti ir prabangaus nekilnojamojo turto projektui Marota City įgyvendinti eksproprijuotoje žemėje, visų pirma pagal Dekretą Nr. 66 ir Įstatymą Nr. 10.
                                    Valdydama projekto Marota City įgyvendinimą, Damascus Cham Holding (kurios pirmininkas yra Damasko gubernatorius) remia Sirijos režimą ir gauna iš jo naudos, taip pat teikia naudos verslininkams, turintiems glaudžių ryšių su režimu, kurie sudarė su šiuo subjektu pelningus sandorius pasitelkdami viešojo ir privačiojo sektorių partnerystes.

                                    2020 2 17“.

                                    Giminystė / verslo partnerystė / subjektai ar partneriai / sąsajos: Rami Makhlouf (Tarybos įtrauktas į sąrašą); Samer Foz (Tarybos įtrauktas į sąrašą); Mazen Tarazi (Tarybos įtrauktas į sąrašą); Talas Group, priklausanti verslininkui Anas Talas (Tarybos įtrauktas į sąrašą); Khaled al-Zubaidi (Tarybos įtrauktas į sąrašą); Nader Qalei (Tarybos įtrauktas į sąrašą)


title: Komisijos sprendimas (ES) 2021/857 2021 m. gegužės 27 d. kuriuo dėl tam tikrų investicinių įmonių įtraukimo į tinkamumo būti Sąjungos pirminių maklerių tinklo narėmis kriterijus iš dalies keičiamas Sprendimas (ES, Euratomas) 2021/625

text:
2021 5 28

                  LT

                  Europos Sąjungos oficialusis leidinys

                  L 188/103

         KOMISIJOS SPRENDIMAS (ES) 2021/857
         2021 m. gegužės 27 d.
         kuriuo dėl tam tikrų investicinių įmonių įtraukimo į tinkamumo būti Sąjungos pirminių maklerių tinklo narėmis kriterijus iš dalies keičiamas Sprendimas (ES, Euratomas) 2021/625
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į Europos atominės energijos bendrijos steigimo sutartį,
         atsižvelgdama į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių (1),
         kadangi:

                     (1)

                     Europos valstybinių arba viršvalstybinių pirminių maklerių tinklų nariais paprastai gali būti kredito įstaigos, turinčios veiklos leidimą pagal Europos Parlamento ir Tarybos direktyvą 2013/36/ES (2), taip pat investicinės įmonės, turinčios veiklos leidimą pagal Europos Parlamento ir Tarybos direktyvą 2014/65/ES (3);

                     (2)

                     Komisijos sprendimo (ES, Euratomas) 2021/625 (4) 4 straipsnio c punkte nustatyta, kad vienas iš tinkamumo tapti Sąjungos pirminių maklerių tinklo narėmis kriterijų yra kredito įstaigų narystė Europos valstybiniame arba viršvalstybiniame pirminių maklerių tinkle. Atsižvelgiant į patirtį, įgytą esant Europos valstybinių arba viršvalstybinių pirminių maklerių tinklų narėmis, investicinės įmonės, pagal Direktyvą 2014/65/ES turinčios leidimą vykdyti finansinių priemonių emisijos organizavimo ir vykdymo ir (arba) finansinių priemonių platinimo tvirto įsipareigojimo pagrindu veiklą, taip pat turėtų galėti tapti Sąjungos pirminių maklerių tinklo narėmis. Ši veikla yra susijusi su Sąjungos pirminių maklerių tinklo narių, kurie gali dalyvauti aukcionuose tvirto įsipareigojimo pagrindu ir veikti kaip sindikuotųjų sandorių valdytojai, įsipareigojantys organizuoti ir vykdyti skolos vertybinių popierių emisiją, užduotimis;

                     (3)

                     be to, pagal naująją investicinėms įmonėms taikomą reglamentavimo sistemą, visų pirma Europos Parlamento ir Tarybos reglamentą (ES) 2019/2033 (5), tam tikros investicinės įmonės, pagal Direktyvą 2014/65/ES vykdančios finansinių priemonių emisijos organizavimo ir vykdymo ir (arba) finansinių priemonių platinimo tvirto įsipareigojimo pagrindu veiklą, nuo 2021 m. birželio 26 d. turėtų būti priskiriamos prie kredito įstaigų. Tačiau iki tos dienos ir tol, kol pagal naująją reglamentavimo sistemą jiems bus suteiktas leidimas vykdyti veiklą kaip kredito įstaigoms, šie subjektai vis tiek laikinai bus laikomi investicinėmis įmonėmis;

                     (4)

                     todėl Sprendimas (ES, Euratomas) 2021/625 turėtų būti atitinkamai iš dalies pakeistas;

                     (5)

                     atsižvelgiant į poreikį sudaryti pirmąjį Sąjungos pirminių maklerių tinklo, dėl kurio jau paskelbtas kvietimas teikti paraiškas ir vyksta atrankos procedūra, sąrašą, taip pat į pereinamąjį laikotarpį pagal naująją reglamentavimo sistemą ir siekiant užtikrinti teisinį tikrumą Sąjungos pirminių maklerių tinklo narystės siekiantiems pareiškėjams, šis sprendimas turėtų įsigalioti nedelsiant ir turėtų būti taikomas atgaline data nuo Sprendimo (ES, Euratomas) 2021/625 įsigaliojimo datos,

               PRIĖMĖ ŠĮ SPRENDIMĄ:

            1 straipsnis
            Sprendimas (ES, Euratomas) 2021/625 iš dalies keičiamas taip:

                        1)

                        2 straipsnis iš dalies keičiamas taip:

                                    a)

                                    įterpiamas 3a punktas:
                                    „investicinė įmonė – investicinė įmonė, kaip apibrėžta Europos Parlamento ir Tarybos direktyvos 2014/65/ES (*1) 4 straipsnio 1 dalies 1 punkte;

                                       (*1)  2014 m. gegužės 15 d. Europos Parlamento ir Tarybos direktyva 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES (OL L 173, 2014 6 12, p. 349).“;"

                                    b)

                                    5 punktas pakeičiamas taip:
                                    „pirminių maklerių tinklo nariai – kredito įstaigos arba investicinės įmonės, kurios atitinka 4 straipsnyje nustatytus tinkamumo kriterijus ir yra įtrauktos į 11 straipsnyje nurodytą sąrašą;“;

                        2)

                        3 straipsnio įžanginė dalis pakeičiama taip:
                        „Sąjungos pirminių maklerių tinklas (toliau – pirminių maklerių tinklas) yra grupė kredito įstaigų ir investicinių įmonių, nurodytų 4 straipsnio b punkto ii papunktyje, kurios atitinka tinkamumo kriterijus dalyvauti šioje Komisijos skolinimosi ir skolos valdymo veikloje:“;

                        3)

                        4 straipsnis iš dalies keičiamas taip:

                                    a)

                                    įžanginė dalis pakeičiama taip:
                                    „Būti pirminių maklerių tinklo narėmis yra tinkamos kredito įstaigos ir investicinės įmonės, kurios atitinka šiuos kriterijus:“;

                                    b)

                                    b punktas pakeičiamas taip:

                                                „b)

                                                jos yra prižiūrimos Sąjungos kompetentingos institucijos ir yra gavusios leidimą vykdyti veiklą kaip:

                                                            i)

                                                            kredito įstaigos pagal Europos Parlamento ir Tarybos direktyvą 2013/36/ES (*2) arba

                                                            ii)

                                                            investicinės įmonės, pagal Europos Parlamento ir Tarybos direktyvą 2014/65/ES turinčios leidimą vykdyti finansinių priemonių emisijos organizavimo ir vykdymo ir (arba) finansinių priemonių platinimo tvirto įsipareigojimo pagrindu veiklą, ir

                                       (*2)  2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338).“;"

                        4)

                        5 straipsnio e punkto iii papunktis pakeičiamas taip:

                                    „iii)

                                    kiekvienas pirminis makleris turi nedelsdamas pranešti Komisijai apie bet kokias valstybės narės kompetentingos institucijos jo atžvilgiu pradėtas procedūras, susijusias su jo kaip kredito įstaigos arba investicinės įmonės, nurodytos 4 straipsnio b punkto ii papunktyje, vykdyta veikla. Kiekvienas pirminis makleris turi pranešti Komisijai apie bet kokias priemones ar sprendimus, priimtus užbaigus tas procedūras;“;

                        5)

                        12 straipsnio 1 dalis pakeičiama taip:

                           „1.   Suinteresuotos kredito įstaigos ir investicinės įmonės, nurodytos 4 straipsnio b punkto ii papunktyje, pateikia Komisijai paraišką dėl narystės pirminių maklerių tinkle užpildydamos ir pateikdamos Komisijos svetainėje skelbiamą paraiškos formą ir prie jos pridedamą kontrolinį priėmimo kriterijų sąrašą.“

            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
            Jis taikomas nuo 2021 m. balandžio 17 d.

            Priimta Briuselyje 2021 m. gegužės 27 d.

                  Komisijos vardu

                  Pirmininkė

               Ursula VON DER LEYEN

            (1)  OL L 193, 2018 7 30, p. 1.

            (2)  2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338).

            (3)  2014 m. gegužės 15 d. Europos Parlamento ir Tarybos direktyva 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES (OL L 173, 2014 6 12, p. 349).

            (4)  2021 m. balandžio 14 d. Komisijos sprendimas (ES, Euratomas) 2021/625 dėl pirminių maklerių tinklo sukūrimo ir tinkamumo kriterijų, taikomų suteikiant sindikuotųjų sandorių, kuriuos vykdo Komisija skolindamasi Sąjungos ir Europos atominės energijos bendrijos vardu, valdymo ir bendro valdymo įgaliojimus, nustatymo (OL L 131, 2021 4 16, p. 170).

            (5)  2019 m. lapkričio 27 d. Europos Parlamento ir Tarybos reglamentas (ES) 2019/2033 dėl riziką ribojančių reikalavimų investicinėms įmonėms, kuriuo iš dalies keičiami reglamentai (ES) Nr. 1093/2010, (ES) Nr. 575/2013, (ES) Nr. 600/2014 ir (ES) Nr. 806/2014 (OL L 314, 2019 12 5, p. 1).